દેવતાઓના મૂળ પ્રેરક ભગવાન ગણેશજી છે. ગણપતિ બધા જ દેવતાઓમાં અગ્રસ્થાને છે. ભગવાન ગણેશજીના નામ અને સ્વરૂપ અલગ અલગ છે, ભારતીય સંસ્કૃતિના ઋષિઓએ ગણપતિને ખૂબ જ મહત્વ આપ્યું છે. પ્રત્યેક શુભ કાર્યમાં તેમનું પ્રથમ પૂજન કરવામાં આવે છે. શિવજી અને પાર્વતીના પુત્ર તેમજ રિદ્ધિ-સિદ્ધિના પતિ તરીકે ભગવાન ગણપતિને ગણવામાં આવે છે. લાભ શુભ તેમના પુત્ર છે. ગણપતિનું વાહન ઉંદર છે અને તેમનું મસ્તક હાથીનું છે. તેમનું વાહન મૂષક છે. ગણોનાં સ્વામી હોવાને કારણે તેમનું એક નામ ગણપતિ પણ છે. જ્યોતિષમાં તેમને કેતુનાં અધિપતિ દેવતા મનાય છે, અન્ય જે પણ સંસાર નાં સાધન છે તેમના સ્વામી શ્રી ગણેશજી છે. હાથી જેવું શિશ હોવાને કારણે તેમને ગજાનન પણ કહે છે. ગણેશજીનું નામ હિંદુ ધર્મ અનુસાર કોઇ પણ કાર્યની શરૂઆતમાં ઇષ્ટ છે.